Gabriel Dahl
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1945 til 1990
Gabriel Dahl var en norsk maler. Hans maleri er inspirert av fransk malerkunst fra siste halvdel av 1800-tallet og begynnelsen av 1900-tallet. Dahl henter sine motiver fra naturen. Han har gjennom hele kunstnerskapet malt landskap, men vi finner også flere portretter.
Utdannelse og debut Som for mange med kunstneriske ambisjoner, gikk også Gabriel Dahl veien om en håndverksbasert skolering. Han fikk opplæring hos en ev Bergens malermestere og tok svennebrev. På et tidspunkt før 1910 begynte Dahl på Asor Hansens malerskole i Bergen. Hansen ble født i Mandal hvor han senere bodde som voksen, fra 1890 til han flyttet til Bergen i 1898. Han vokste opp i København og hadde sin utdannelse fra Akademiet i den danske hovedstaden. Det er derfor ikke unaturlig at Dahls første studiereise i 1910–1911 gikk til København. Etter oppholdet i København, reiste han videre til Berlin.Like før første verdenskrig begynte Dahl på Statens håndverks- og kunstindustriskole. I begynnelsen av 1920-årene gikk han ved Pola Gauguins malerskole og fikk veiledning av Bjørn Smith-Hald.I 1921 hadde Gabriel Dahl sin debututstilling i Bergens Kunstforening. I 1926 holdt Dahl sin første utstilling hos Blomqvist i Oslo. Samme år gikk studiereisen til Frankrike, hvor han hadde et åtte måneders opphold fram til 1927. Denne reisen hadde stor betydning for hans utvikling som kunstner. Inspirasjon fra fransk kunst I Dahls kunst ser vi inspirasjon både fra den impresjonistiske malemåten og fra Paul Cézannes behandling av flater og farger. Dette er fremtredende i flere av hans motiver fra franske landsbyer med hus og gater, som i maleriet Fra Syd-Frankrike. I enkelte maleriet ser vi også en uttalt forbindelse til 1800-tallsnaturalismen med sinlyse, lette fargebruk og nasjonalt orienterte motiver, slik som i Idyll ved kysten. Kunsterfellesskap: Studieatelieret og Vestlandsutstillingen Gabriel Dahl var sentral del av et rikt kunstnerfellesskap i Bergen. Bergens kunstforening tok initiativet til etableringen av et studieatelier, og til etableringen av Vestlandsutstillingen. I begge tilfeller var motivasjonen å stimulerer og støtte den lokale kunsten. Gabriel Dahl fungerte som lærer i Studieatelieret som ble opprettet i 1949, og han var en aktiv bidragsyter i Vestlandsutstillingen. I 1935 brøt en del av kunstnerne ut av Vestlandsutstillingen i protest mot juryens håndtering av innsendte bidrag. Blant utbryterne var Gabriel Dahl. Som et resultat av misnøyen ble "Vestlandsgruppen" dannet. Grupperingen hadde årlige utstillinger, uavhengig av Vestlandsutstillingen. Les mer i Store norske leksikon Norsk kunsthistorie landskapsmaleri maleri Eksterne lenker Gabriel Dahl i Nasjonalmuseet, Oslo Litteratur Johannesen, Ole Rønning. For den bildende kunst: Bergens kunstforening ved 125-årsjubileet 1963. Bergen: Bergens kunstforening, 1963. Simonnæs, Olav. "Bergensmaleren Gabriel Dahl". Kunst og kultur, Vol. 47. 1964: 93-96.